

**Қазақстан Республикасының білім беру және мәдениет ұйымдарын атау мен қайта атау туралы**

Қазақстан Республикасы Үкіметінің 2006 жылғы 29 қыркүйектегі N 944 Қаулысы

      "Қазақстан Республикасындағы ұйымдарды, темiр жол станцияларын, әуежайларды, сондай-ақ физикалық-географиялық объектiлердi атау мен қайта атаудың және олардың атауларының транскрипциясын өзгертудiң тәртiбiн бекiту туралы" Қазақстан Республикасы Yкiметiнiң 1996 жылғы 5 наурыздағы N 281  қаулысына сәйкес Қазақстан Республикасының Үкiметi  **ҚАУЛЫ ЕТЕДI:**

      1. Осы қаулыға 1-қосымшаға сәйкес бiлiм беру және мәдениет ұйымдарына белгiлi қоғам қайраткерлерiнiң, ғалымдардың, көрнектi композиторлардың, жазушылардың, мәдениет қызметкерлерiнiң, Кеңес Одағы Батырларының есiмдерi берiлсiн.

      2. Осы қаулыға 2-қосымшаға сәйкес бiлiм беру ұйымдары қайта аталсын.

      3. Осы қаулы алғаш рет ресми жарияланған күнiнен бастап қолданысқа енгiзiледi.

*Қазақстан Республикасының*   
*Премьер-Министрі*

Қазақстан Республикасы       
Үкiметiнiң           
2006 жылғы 29 қыркүйектегi    
N 944 қаулысына        
1-қосымша

**Белгiлi қоғам қайраткерлерiнiң, ғалымдардың, көрнектi композиторлардың, жазушылардың, мәдениет қызметкерлерiнiң, Кеңес Одағы Батырларының есiмдерi берiлген бiлiм беру және мәдениет ұйымдарының тiзбесi**

**Ақтөбе облысы бойынша**

      Мұғалжар ауданы Қандығаш қаласының балалар музыка мектебiне - көрнектi композитор Ахмет Жұбановтың есiмi;   
      Ойыл аудандық өнер және өлке тарихы музейiне - қоғам қайраткерi Шығанақ Берсиевтiң есiмi;

**Алматы облысы бойынша**

      Қаратал ауданы Кiшiтөбе ауылының Новая жизнь орта мектебiне - ғалым-жазушы, Кеңес Одағының Батыры Мәлiк Ғабдуллиннiң есiмi;   
      Жамбыл ауданы Ұзынағаш ауылының орта мектебiне - Наурызбай батыр Құтпанбетұлының есiмi;

**Шығыс Қазақстан облысы бойынша**

      Үржар ауданының Ақшоқы орта мектебiне - тiл маманы-лингвист, профессор Тұрағұл Қоңырдың есiмi;   
      Абай аудандық балалар өнер мектебiне - әншi-композитор Жәнiбек Кәрменовтiң есiмi;

**Батыс Қазақстан облысы бойынша**

      Казталов ауданы Казталов аудандық мәдени-демалыс орталығына - Қазақ КСР-iнiң еңбек сiңiрген мәдениет қызметкерi - Сағит Садықовтың есiмi;   
      Сырым ауданы Жымпиты ауылдық округiнiң Өлеңтi жалпы бiлiм беретiн орта мектебiне - қоғам қайраткерi Жанша Досмұхамедовтiң есiмi;   
      Орал қаласының N 38 орта мектебiне - Кеңес Одағының Батыры Әлия Молдағұлованың есiмi.

Қазақстан Республикасы     
Үкiметiнiң          
2006 жылғы 29 қыркүйектегi   
N 944 қаулысына        
2-қосымша

**Қайта аталған бiлiм беру ұйымдарының тiзбесi**

**Ақтөбе облысы бойынша**

      Мәртөк ауданының Нагорный орта мектебi - Саржансай орта мектебi;

**Алматы облысы бойынша**

      Үштөбе қаласының К.Д. Ушинский атындағы орта мектебi - жазушы Ілияс Есенберлин атындағы орта мектеп;   
      Қаратал ауданы Жылыбұлақ ауылының Новый мир орта мектебi - Жылыбұлақ орта мектебi;   
      Қаратал ауданы Үшкөмей ауылының Приморец орта мектебi - Үшкөмей орта мектебi;   
      Қаратал ауданы Қарашеңгел ауылының Тельман атындағы орта мектебi - Қарашеңгел орта мектебi;

**Шығыс Қазақстан облысы бойынша**

      Ұлан ауданы Асубұлақ кентiнiң В.И.Ленин атындағы орта мектебi - Асубұлақ орта мектебi;   
      Ұлан ауданы Бозанбай ауылының C.M.Киров атындағы орта мектебi - Бозанбай орта мектебi.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК